San Antonio (Texas)

San Antonio, oficialmente City of San Antonio, ye una ciudá del estáu de Texas nos Estaos Xuníos. Ye la segunda ciudá más poblada del estáu, dempués d'Houston, y de los estaos del Sur, y la séptima del país, con 1 434 625 habitantes (1 abril 2020). Fundada como una misión y puestu avanzáu militar español en 1718, foi'l primer asentamientu que formó conceyu nel actual Texas, en 1731, cuando entá yera parte del Imperiu español. La ciudá, pervieya nel contestu d'Estaos Xuníos, tien medrao enforma nes caberes décades. Foi la que más medró de les diez ciudaes más grandes d'Estaos Xuníos ente 2000 y 2010, y la segunda na década anterior. A caballu na llende ente'l Texas central y el meridional, San Antonio asítiase na esquina suroeste d'una megarrexón conocida como'l Triángulu de Texas (Texas Triangle), qu'incluí les árees metropolitanes de Houston, Dallas-Fort Worth, San Antonio y Austin. San Antonio ye la sede alministrativa del condáu de Bexar, y el centru del área estadística metropolitana San Antonio-New Braunfels. Esta, nomada coloquialmente Gran San Antonio (Greater San Antonio), tenía una población estimao en 2019 de 2.550.960 habitantes, que faen d'ella la 24ª mayor área metropolitana del país, y la tercera de Texas. San Antonio recibió esti nome n'honor de San Antoniu de Padua; punxéron-ylu los primeros espedicionarios españoles qu'aportaron al llugar aú se llevanta agora el 13 de xunu de 1691, fiesta del santu. La ciudá conserva cinco misiones de frontera españoles del sieglu XVIII, incluyíes les de El Álamo y San Antonio, reconocíes pola UNESCO como Patrimoniu de la Humanidá en 2015. La ciudá, un importante centru comercial y d'entretenimientu de la ciudá, y sede del equipu de baloncestu de los San Antonio Spurs, cinco veces campeón de la NBA, recibe 32 millones de visitantes al añu. Llocalidaes hermaniaes Les ciudaes hermaniaes con San Antonio son:Torreón ( Méxicu)Monterrey (dende 1953) ( Méxicu)Guadalajara (dende 26 agostu 1974) ( Méxicu)Les Palmes de Gran Canaria (dende 25 setiembre 1975) ( España)Gwangju (dende 4 febreru 1982) ( Corea del Sur)Kaohsiung (dende 25 agostu 1982) ( Taiwán)Santa Cruz de Tenerife (dende 14 abril 1983) ( España)Kumamoto (dende 28 avientu 1987) ( Xapón)Chennai (dende 19 marzu 2009) ( India)Wuxi (dende 16 febreru 2012) ( República Popular China)Windḥoek (dende 26 ochobre 2016) ( Namibia)Darmstadt (dende 27 ochobre 2017) ( Alemaña) Ver tamién Pa ver otros sitios col mesmu nome: San Antonio Persones de San Antonio Referencies Enllaces esternos Wikimedia Commons acueye conteníu multimedia sobre San Antonio. Sitiu web oficial (n'inglés) San Antonio n'OpenStreetMap. San Antonio n'OpenWeatherMap